*Kitos reikšmės – Nepriklausomybės ąžuolas (reikšmės).*
55°29′24″š. pl. 22°11′12″r. ilg.﻿ / ﻿55.49009°š. pl. 22.18653°r. ilg.﻿ / 55.49009; 22.18653

Nepriklausomybės ąžuolas (Šilalė)|  
Ąžuolas pavasarį |
| Vieta | Šilalė |
| Rūšis | paprastasis ąžuolas |
| Aukštis | 15,0 m |
| Amžius | 94 m.(2022 m.) |
| Apimtis (1,3 m aukštyje) | 2,40 m |

Sulapojęs ąžuolas. Šakos iškilę virš važiuojamosios dalies
**Nepriklausomybės ąžuolas** – paminklinis ąžuolas, augantis Šilalėje, centre, J. Basanavičiaus ir Nepriklausomybės g. sankryžoje. Jo papėdėje akmeniniuose stulpeliuose iškalta data „1918-02-16", bylojanti, kad šis medis pasodintas Lietuvos valstybės atkūrimo 1918 m. proga. Šilališkių vadinamas Nepriklausomybės ąžuolu. Visai šalia, prie paminklo „Laisvės šauklys" auga Sausio 13-osios ąžuolai ir liepa.

Istorija
--------

Palyginti neilgą istoriją skaičiuojančio ąžuolo amžius, pasodinimo aplinkybės skirtinguose šaltiniuose nurodomi nevienodai, be konkretesnės datos. Jis pasodintas šilališkių rankomis, minint atkurtos Lietuvos 20-metį. Kraštotyrininko Kazimiero Šetkaus teigimu, medelį pasodino Šilalės šaulių būrys 1937-ųjų rudenį. Taip buvo iš anksto pasiruošiama Nepriklausomybės 20-mečio minėjimui.

Kitų šaltinių teigimu, medis pasodintas minint Atkurtos Lietuvos 10-metį – 1927 ar 1928 m. Po jo šaknimis užkastas butelis su testamentu, kuriame surašyta, kokiu tikslu ir kokia proga šis medis pasodintas. Iškilmes organizavo Šilalės šviesuolis vaistininkas Simonas Gaudėšius, pirmasis savivaldybės tarybos pirmininkas Stasys Biržiškis, klebonas Pranas Kūdis, kiti miestelio inteligentai. 

Informacinėje lentoje prie aikštėje stovinčio „Laisvės šauklio" paminklo nurodyta, kad Nepriklausomybės ąžuolas pasodintas Nepriklausomybės 10-mečio proga 1928 m. įdėta sodinimo ceremonijos nuotrauka.

Būklė
-----

Medis auga judrios trikampės miesto sankryžos salelėje, apvažiuojamas automobilių iš visų trijų pusių. Palyginti neaukšto medžio šakas neretai aplaužo pro šalį važiuojantys sunkvežimiai, žiemą ąžuolas kenčia nuo druskų. Pastaruoju metu susirūpinta prastėjančia paminklinio medžio būkle. 2018 m. buvo tariamasi dėl ąžuolo gelbėjimo darbų su arboristikos specialistais. Imtasi priemonių ąžuolo augimo sąlygų pagerinimui: atlikti dirvožemio tyrimai, paviršinis žemės sluoksnis pakeistas mulčiu, išimta kadaise šakose palikta plieninė viela, polajyje įrengti vertikalūs maitinimo ir kvėpavimo šulinėliai, sutvarkyta laja, pašalinti gretimi krūmai, nutraukiantys maistingąsias medžiagas, žiemos metui įrengta apsauga nuo druskos, kuria barstomi keliai.

Duomenys
--------

Šilalės rajono savivaldybės tarybos 2006 m. paskelbtas gamtos paveldo objektu. Pagrindinės charakteristikos (duomenų šaltiniai: 2017-08-09):

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 2,40 m
* Aukštis – 15,0 m
* Amžius – 94 metai (1928-2022 m.)

Šaltiniai
---------

1. ↑  Nepriklausomybės ąžuolas *silalesmuziejus.lt*
2. ↑  Lankytinos vietos. Nepriklausomybės ąžuolas (Šilalė) *turizmas.lt*
3. ↑  Paminklinis ąžuolas 1918 m. vasario 16-ajai Archyvuota kopija 2022-10-01 iš Wayback Machine projekto. *krastogidas.lt*
4. ↑  Siekiama pagerinti šimtamečio Nepriklausomybės ąžuolo būklę *etaplius.lt*
5. ↑  Tarėsi dėl šimtamečio Nepriklausomybės ąžuolo būklės *silalesnaujienos.lt*
6. ↑  Saugomų teritorijų valstybės kadastras Archyvuota kopija 2021-01-26 iš Wayback Machine projekto. *stk.am.lt*

Nuorodos
--------

|  |  |
| --- | --- |
|  | **Vikiteka: Nepriklausomybės ąžuolas (Šilalė)** – vaizdinė ir garsinė medžiaga  |

* Savivaldybės saugomų gamtos paveldo objektų sąrašas Archyvuota kopija 2022-05-31 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠilalės rajono savivaldybės saugomos teritorijos |
| --- |
|  |
| Regioniniai parkai | 
Pagramančio regioninis parkas • Varnių regioninis parkas |
|  |
| Valstybiniai draustiniai | 
Aitros hidrografinis • Jūros botaninis • Stemplių kraštovaizdžio • Upynos geomorfologinis |
|  |
| Biosferos poligonai | 
Vainuto miškų |
|  |
| Gamtos paminklai | 
Didysis Keberkščių akmuo • Grimzdų šaltinis • Gudirvių akmuo • Ilgočio akmenys • Pakoplyčio akmuo • Rauško akmuo |
|  |
| Valstybiniai gamtos paveldo objektai | 
Akmenynės ąžuolas • Antininkų ąžuolas • Didžiųjų Vankių akmuo • Drobūkščių akmuo • Gervuogynės akmuo • Gūvainių akmuo • Kunigiškių akmuo • Laumenų ąžuolas • ~~Lileikėnų akmuo~~ • Pabremenio akmuo • Ręsčių uosis • Visdžiaugų ąžuolas |
|  |
| Savivaldybės gamtos paveldo objektai | 
Andriejaičių ąžuolas • Bačiškės liepos • Bijotų ąžuolas • Didžioji rėva • Dirgėlų pušis • Dvylikos kamienų liepa ant Biržų Lauko piliakalnio • ~~Džiaugėnų liepa~~ • Grimzdų uosis • Juodgirio I ąžuolas • Juodgirio II ąžuolas • Laukuvos graikinis riešutmedis • Mažikiškės ąžuolas • Nasvytalių ąžuolas • Nepriklausomybės ąžuolai (3) • Nepriklausomybės ąžuolas • Pajūrio parko ąžuolas • Pajūrio parko tuopa • ~~Pajūrio tuopa~~ • Pakalniškių ąžuolas • Paragaudžio pušis • Paskarbiškių liepos • Pundžių ąžuolas • Pūtvės akmuo • Sausio 13-osios ąžuolai ir liepa • Šakėnų akmuo • Tenenių ąžuolas • Žvingių liepa |

 |